钦定古今图书集成/历象汇编/岁功典/第035卷 > 喜迁莺〈暮春〉 蒋捷
## 钦定古今图书集成/历象汇编/岁功典/第035卷 > 喜迁莺〈暮春〉 蒋捷

游丝纤弱。漫著意绊春，春难凭托。水暖成纹，云晴生
影，芳草渐侵裙幄。露添牡丹新艳，风摆秋千闲索。对
此景，动高歌一曲，何妨行乐。　行乐。君听取。莺转绿
窗，也似来相约。粉壁题诗，香街走马，争奈鬓丝输却。
梦回昼长无事，聊倚阑干斜角。翠深处，看悠悠几点，
杨花飞落。